མས་རྣམ་དག་མ་བསྒྲིབས་པར་གསལ་ཞིིང་ངོ་བོ་མཐོང་བ་ལྷག་མཐོང་། ཡེ་ནས་དེ་ལྟར་ཡིན་པར་ཤེས་པས་ཡེ་ཤེས། རྟོག་ཚོགས་
ལྷར་གསལ་བས་ཕུང་པོའི་བདུད་བཅོམ། ལྷ་ལ་ཞེན་པ་མེད་པས་ལྷ་བུའི་བདུད་འཇོམས། ཉོན་མོངས་ཡེ་ཤེས་སུ་ཤར་བས་ཉོན་མོངས་པའི་བདུད་བཅོམ། དེ་ཉིད་
རྒྱུན་ཆད་མེད་པས་འཆི་བདག་གི་བདུད་བཅོམ། གཟུང་འཛིན་གྱི་ཕྱི་དགྲ། ངར་འཛིན་གྱི་ནང་དགྲ། ཆགས་སྡང་གི་གསང་དགྲ་གསུམ་པོ་དེ། སྣང་སྲིད་ལྷ་དང་
ལྷ་རང་བཞིན་མེད་པ་དང་། ཆགས་སྡང་རང་གྲོལ་གསུམ་གྱིས་བསད། འགྲོ་དྲུག་གི་གཡང་ས་ཆོད། སྐུ་དྲུག་ཡེ་ཤེས་དྲུག་ཏུ་གྲོལ་རིགས་དྲུག་གི་མངལ་ཁ་སྟོང་པས་
འཁོར་བ་དོང་སྤྲུགས་ཏེ། བདེ་གཤེགས་ཞི་ཁྲོ་བཀའ་བརྒྱད་ཐམས་ཅད་ཡོངས་རྫོགས་མངོན་དུ་གྱུར་པས། གདུལ་བྱ་དུས་བབ་རྣམས་ཚེ་འདིར་སྨིན་ནུས་པས་རྣམ་
586

རྣམ་
ཉིས་བརྒྱ་ གོ་བཞི་
བཤད།
অ །སྨིན་རིག་འཛིན། འཁོར་བའི་མཐའ་མཉམ་ལ་གང་འདུལ་དུ་སྤྲུལ་ནས་རང་རིག་ལ་སྐྱེ་ཤི་མེད་པས་ཚེ་དབང་རིག་འཛིན་འཁོར་བ་སྐྱེ་མེད་དུ་
རྒྱས་འདེབས་ཤིང་གཞན་གྱི་གོང་མ་ཆོད་པས་ཕྱག་ཆེན་རིག་འཛིན།
དེ་དག་ཐམས་ཅད་རང་སེམས་རྣམ་དག་ཧེ་རུ་ཀའི་རང་བཞིན་དུ་ལྷུན་གྱིས་གྲུབ་པས་རིག་
འཛིན་རྣམ་བཞི་འགྲུབ། སྤྲོས་བཅས་ལྷ་མང་དཀྱིལ་འཁོར་གཅིག་ཏུ་རྫོགས་པའམ། སྤྲོས་ཆུང་ལྷ་གཅིག་ཏུ་ཐམས་ཅད་ཡོངས་སུ་རྫོགས་པས་རང་སྣང་གང་འཐད་
ཉམས་སུ་བླངས་བས་སྔོན་གྱི་སྟོབས་ཀྱིས་རང་གི་རྟོགས་ཤས་དང་མཐུན་པར་རྩལ་དེར་ཤར་ཞིང་གྲོལ་བར་འགྱུར་ཏེ། ཚེ་འདི་ཉིད་ལ་རིག་འཛིན་གྱི་ལམ་ཕྱིན་ཅི་མ་
ལོག་པར་བགྲོད་ཅིང་མཐར་ཕྱིན་པར་བྱེད་པའི་ཐབས་མཆོག་ཏུ་གྱུར་པ། གསང་སྔགས་འབྲས་བུའི་ལམ་ཟབ་པདྨ་ང་ཡི་སྙིང་གི་ནོར་བུ་དམ་པའོ། ཞེས་གསུངས།
གསང་རྫོགས་རྩ་རྒྱུད་ལས། དེ་ཡང་ཡབ་ཀྱི་མིང་འདོགས་ན༔ དགྱེས་མཛད་རྡོ་རྗེ་ཞེས་ཀྱང་བྱ༔ བདེ་མཆོག་འཁོར་ལོ་ཞེས་ཀྱང་བྱ༔ ཆེ་མཆོག་ཧེ་རུ་ཀ་ཞེས་ཀྱང་
9
587

གཏེར་ ཚངས་དབྱངས་རྒྱ་མཚོའི་གསུང་། གསར།
བྱ༔ བདེ་གཤེགས་འདུས་པའི་སྐུ་མཆོག་ཉིད༔ ཅེས་དང་། ཡུམ་ཆེན་དེ་ཡི་མིང་འདོགས་ཀྱང༔ཀུན་བཟང་ཕ་རོལ་ཕྱིན་མ་དང༔ རྡོ་རྗེ་ཕག་མོ་རྣལ་འབྱོར་མ༔
འཁོར་ལོ་རྒྱས་འདེབས་ཁྲོས་ནག་མོ༔ ཨེ་ཀ་ཛ་ཊི་གནམ་ཞལ་མ༔ ཞེས་དང་། ཕྱོགས་བཅུ་དུས་བཞིའི་རྒྱལ་བ་དང༔ ཞི་ཁྲོ་བཀའ་བརྒྱད་ལྷ་ཚོགས་རྣམས༔ ཆེ་
མཆོག་དཔལ་གྱི་སྐུ་རུ་འདུས༔_ ཞེས་དང་། རང་ཤར་རྩ་རྒྱུད་ལས། དགྱེས་མཛད་རྡོ་རྗེ་ཞེས་ཀྱང་བྱ༔ བླ་མེད་ཧེ་རུ་ཀ་ཞེས་ཀྱང་བྱ༔ བདེ་མཆོག་འཁོར་ལོ་ཞེས་
ཀྱང་བྱ༔ ཚེ་མཆོག་ཧེ་རུ་ཀ་ཞེས་ཀྱང་བྱ༔ དཔལ་ཆེན་ཧེ་རུ་ཀ་ཞེས་ཀྱང་བྱ༔ བདེ་བར་གཤེགས་པ་ཀུན་འདུས་སྐུ༔ ཞེས་དང་། ཡུམ་ཆེན་ཀྲོ་དྷཱི་ཤྭ་རི་ཡུམ༔
ཀུན་ཏུ་བཟང་མོ་ཕ་རོལ་ཕྱིན༔ རྡོ་རྗེ་ཕག་མོ་བདག་མེད་མ༔ འཁོར་ལོ་རྒྱས་འདེབས་གནམ་ཞལ་མཿ༔ ཨེ་ཀ་ཛ་ཊི་ཁྲོས་ནག་མོ༔ རྡོ་རྗེ་རྣལ་འབྱོར་མ་ཞེས་
གྲགས༔ ཞེས་གསུངས། དེ་ལྟར་བདེ་གཤེགས་རྩ་གསུམ་རྒྱལ་བ་ཐམས་ཅད་འདུས་པ་འདི་ལྟ་བུ་འགྲུབ་པས། བདེ་གཤེགས་ཐམས་ཅད་དགོངས་པ་ཆོས་དབྱིངས་
588

རྣམ་
ཉིས་བརྒྱ་ གོ་ལྔ་
བཤད།
།སུ་མཉམ་པས་བདེ་གཤེགས་རབ་འབྱམས་འགྲུབ་པ་སྟེ། གསང་རྫོགས་རྩ་རྒྱུད་ལས། བདེ་གཤེགས་གཅིག་སྒྲུབ་ཀུན་གྱི་ངང༔ དེ་རྗེས་སྒྲུབ་
མཆོད་ལས་སྦྱོར་སོགས༔ གསང་སྔགས་རྒྱུད་སྡེ་བསམ་ཡས་ཀྱི༔༤ ལས་སྦྱོར་གང་བརྩམས་ཐོགས་པ་མེད༔ ཅེས་གསུངས། དེ་ལྟར་རྩ་གསུམ་བདེ་གཤེགས་ཀུན་
འདུས་དཔལ་ཆེན་སྒྲུབ་པ་བཀའ་བརྒྱད་ཀྱི་ཆོས་སྐོར་འདི་དག་ནི་གཞན་གང་ལས་ཀྱང་ཆེས་ཁྱད་པར་དུ་འཕགས་པ་ཡིན་ཏེ། རང་ཤར་ཐེམ་བྱང་ཞལ་གདམས་ལས།
ཞི་ཁྲོ་བཀའ་བརྒྱད་ལྷ་ཚོགས་རྣམས༔ ཤེས་པ་ཙམ་གྱིས་ཆོག་པ་ཡིན༔ དྲན་པ་ཙམ་གྱིས་ལམ་སྣ་བགྲོད༔ ཡེ་ཤེས་ནང་ནས་ཁྱད་པར་ཆེ༔ ལྷ་ཡི་ནང་ནས་ལྷ་
མཆོག་ཡིན༔ དེ་ལ་བསྙེན་དང་སྒྲུབ་པ་དང༔ མཆོད་དང་བསྟོད་པ་ཐམས་ཅད་ཀུན༔ ཆོས་ཀྱི་དབྱིངས་སུ་མངོན་སངས་རྒྱས༔ ཞེས་དང་། དཔལ་ཀུན་ཏུ་
བཟང་པོས། བསྐལ་པར་བསགས་པའི་སྡིག་སྒྲིབ་བྱང༔ ཕྱི་ནང་རྐྱེན་ངན་བར་ཆད་སེལ༔ ཕྱི་མ་ཐར་པའི་བྱང་ཆུབ་ཐོབ༔ ཅེས་དང་། ཨོ་རྒྱན་ཆེན་པོས་ཀྱང།
9
589

གཏེར་ ཚངས་དབྱངས་རྒྱ་མཚོའི་གསུང༌། གསར།
སྒྲུབ་ཆེན་འདི་ཡི་མཚན་ཙམ་སུས་འཛིན་པ༔ ཨོ་རྒྱན་ང་དང་སྙིང་ཁྲག་གཅིག་ཏུ་འདྲེས༔ ཞེས་དང་། པདྨ་ང་ཡི་སྲོག་གི་དྭངས་མ་སྟེ༔ དུས་གསུམ་རྒྱལ་བའི་
སྲོག་སྙིང་འདི་ཁོ་ན༔ དུས་གསུམ་རྒྱལ་བའི་སྤྱི་སྒྲུབ་འདི་ཀ་ཟབ༔ འདི་འཆང་ཨོ་རྒྱན་ང་དང་འབྲལ་བ་མེད༔ རིག་འཛིན་བརྒྱད་འདུས་དམ་ཅན་བྲན་དུ་ཁོལ༔
དུས་གསུམ་བདེ་གཤེགས་རྒྱལ་བ་མ་ལུས་པ༔ ཐམས་ཅད་ཐམས་ཅད་མ་ལུས་འདིས་འགྲུབ་སྟེ༔ དེ་ཕྱིར་དུས་གསུམ་རྒྱལ་བའི་སྤྱི་སྒྲུབ་ཡིན༔ ཚིག་ཚོགས་མང་
བས་མི་ཟབ་དོན་ལ་དྲིལ༔ ཨོ་རྒྱན་ང་ཡི་ཐུགས་བཅུད་མིན་རེ་ཀན༔ ཞེས་དང་། མཁའ་འགྲོ་ཡེ་ཤེས་མཚོ་རྒྱལ་གྱི་ཞལ་ནས་ཀྱང་། བདེ་གཤེགས་སྒྲུབ་པ་བཀའ་
བརྒྱད་ཀྱི་ཆོས་སྐོར་རྣམས་ནི་གཞན་ལས་ཁྱད་པར་དུ་འཕགས་པའོ༔ དེ་ཅིའི་ཕྱིར་ཞེ་ན། སློབ་དཔོན་ཆེན་པོ་པདྨའི་ཐུགས་དམ་གྱི་ལྷ་རྩོད་མེད་དུ་གྲགས་པ་ཡིན་
ཅིང༔ མ་འོངས་པ་ནའང་རྗེས་འཇུག་ཐམས་ཅད་ཀྱང་འདི་ལས་གྲུབས་པ་ཐོབ་པ་མང་བར་འབྱུང་བས༔ དེས་ན་ཐེ་ཚོམ་དང་ཡིད་གཉིས་མ་བྱེད་པར་སྒྲུབས་
590

རྣམ་
ཉིས་བརྒྱ་ གོ་དྲུག་
བཤད།
৩৩
།ཤིག༔ ཤོད་ཅིག སྟོན་ཅིག༔ སྒོམས་ཤིག༔ ཅེས་དང་། གླེགས་བཾ་ཙམ་དད་པའི་རྟེན་དུ་བཟུང་ནའང་། གསང་བའི་རྒྱུད་ཆེན་སྒྲུབ་ཡིག་
གང་སུས་འཛིན༔ དེ་ཕྱོགས་དམ་ཅན་བདེ་གཤེགས་ཀུན་འདུས་ཏེ༔ ཤ་རུས་དག་ལ་སྦྲང་མ་ཇི་བཞིན་ནོ༔ ཞེས་དང་། བྱང་གཏེར་ལས། ལན་གསུམ་བསྒྲུབ་ན་
དངོས་གྲུབ་ཐོབ་པར་འགྱུར༔ རིག་འཛིན་གྲལ་ལ་ཐེ་ཚོམ་ཡོད་རེ་ཀན༔ མཆོག་དང་ཐུན་མོང་དངོས་གྲུབ་རྣམ་གཉིས་ཐོབ༔ ཞེས་དང་། སྒྲུབ་པ་སྣ་གཅིག་ཙམ་
ཞིག་བྱས་པས་ཀྱང༔ ཡིད་ལ་ཅི་འདོད་འགྲུབ་པར་མ་གྱུར་ན༔_ཨོ་རྒྱན་ང་ཡིས་ཕྱི་རབ་འགྲོ་བ་བསླུས༔ ཞེས་དང་། གསང་འདུས་རྩ་རྒྱུད་ལས། དད་བརྩོན་དྲག་
པོས་བསྒྲུབ་གྱུར་ན༔ མཚམས་མེད་ལྔ་པོ་སྤྱད་པས་ཀྱང༔ དངོས་གྲུབ་ཐོབ་པ་གསང་སྔགས་ཁྱད༔ དམ་ལྡན་རྣམས་ལ་སྨོས་ཅི་དགོས༔ ཞེས་དང་། དད་ལྡན་
སྣོད་ལྡན་གང་ཟག་ལ༔ རྩེ་གཅིག་བསྒོམ་པའི་སྐལ་མེད་ན༔ མཐོང་ངམ་ཐོས་སམ་རེག་པ་ཡིས༔ བྱང་ཆུབ་ལམ་ལ་བགྲོད་པའི་ཐབས༔ འདི་ཉིད་ཡིན་ནོ་ཉམས་
9
591

གཏེར་ ཚངས་དབྱངས་རྒྱ་མཚོའི་གསུང་། གསར།
སུ་ལོངས༔ ཞེས་དང་། ཁྱད་པར་རང་གཞུང་ཟབ་གཏེར་ལ་གཏེར་ཁ་སྔ་ཕྱིར་བཀའ་བབ་རིམ་པ་བཞིར་བྱུང་བ་ལས། གསུམ་པ་མངའ་རིས་པཎ་ཆེན་པདྨ་དབང་
རྒྱལ་རྡོ་རྗེའི་མཛད་པའི་བཀའ་བརྒྱད་རྣམ་གསུམ་ལྷའི་མཚན་དོན་ཐ་རམ་ལས། ཁྱད་པར་རྨད་བྱུང་རྒྱུད་སྡེའི་སྙིང་པོ་ཀུན༔ སྤྲོས་བཅས་སྤྲོས་མེད་རབ་ཏུ་སྤྲོས་
མེད་ཡིན༔ དེ་དག་བཀའ་བབ་གཏེར་ཁ་འདི་རྣམས་སུ༔ རྒྱས་འབྲིང་བསྡུས་དང་ཡང་དྲིལ་བཅས་པར་བསྟན༔ དེ་ཉིད་སྐུ་གསུང་ཐུགས་ཀྱི་བསྟན་པ་ཡིན༔
འདི་འཆང་ཨོ་རྒྱན་པདྨ་ཐོད་ཕྲེང་རྩལ༔ ཉིན་མཚན་དུས་དྲུག་འབྲལ་མེད་སྤྱན་གྱིས་གཟིགས༔ ཡི་དམ་རྒྱལ་བ་རྒྱ་མཚོའི་བྱིན་གྱིས་རློབས༔ གནས་གསུམ་མཁའ་
འགྲོའི་རྟག་ཏུ་བུ་བཞིན་སྐྱོང༔ ཆོས་སྐྱོང་དམ་ཅན་སྤྲིན་ཕུང་བཞིན་ཏུ་འདུཿ༔ ཕྱི་ནང་བར་ཆད་སེལ་ཞིང་དངོས་གྲུབ་སྟེར༔ ཕྱག་རྒྱ་ཆེན་པོའི་ས་ལ་ལྷུན་གྱིས་
གྲུབ༔ དེ་ཕྱིར་རིག་འཛིན་ཕྱི་རབས་འབྱོན་པ་རྣམས༔ རྒྱུད་ལུང་མན་ངག་ཐམས་ཅད་སྟོང་ཀྱང་སླའི༔ བཀའ་བརྒྱད་རྣམ་གསུམ་ཉམས་སུ་མ་འཇུག་ཅིག༔
592

རྣམ་
ཉིས་བརྒྱ་ གོ་བདུན་
བཤད།
অ །སྒྲུབ་པའི་སྙིང་པོ་ཐམས་ཅད་སྟོང་ཀྱང་སླའི༔ རྫོང་གསུམ་གནད་གསུམ་སྒྲུབ་གྲྭ་སྟོང་མ་འཇུག༔ བཤད་སྒྲུབ་བྱ་བ་ཐམས་ཅད་སྟོང་ཀྱང་
སླའི༔ དབང་ཁྲིད་རྒྱུད་ཀྱི་བཤད་པ་ནུབ་མ་འཇུག༔ དད་ལྡན་སྐྱེས་བུ་རྣམས་ཀྱང་དགེ་བའི་སྤོང༔ ཚོགས་གསོག་བྱེད་ན་འདི་ཡི་ཕྱོགས་སུ་མཛོད༔ དུས་གསུམ་
རྒྱལ་བ་སྲས་བཅས་མཆོད་པ་ཡིས༔ བསོད་ནམས་ཡིད་བཞིན་ནོར་བུ་འཐོབ་པར་འགྱུར༔ ཅི་ཕྱིར་འདི་ལ་གཅེས་པར་བྱེད་ཅེ་ན༔ འདུལ་བ་འདི་ཡིན་མདོ་སྡེ་
འདི་ཉིད་ཡིན༔ མངོན་པ་འདི་ཡིན་བྱ་བའི་རྒྱུད་ཀྱང་འདི༔ སྤྱོད་རྒྱུད་འདི་ཡིན་ཕ་ཡི་རྒྱུད་ཀྱང་འདི༔ མ་རྒྱུད་འདི་ཡིན་གཉིས་མེད་རྒྱུད་ཀྱི་རྒྱལ༔ མ་ཧཱ་འདི་
ཡིན་ཨ་ནུ་ཡོ་ག་འདི༔ ཨ་ཏི་འདི་ཡིན་སྤྱི་ཏི་ཡང་ཏི་འདི༔ བླ་མ་འདི་ཡིན་ཡི་དམ་སྒྲུབ་པ་འདི༔ མཁའ་འགྲོ་འདི་ཡིན་ཆོས་སྐྱོང་སྲུང་མ་འདི༔ ལྟ་བ་འདི་ཡིན་
སྒོམ་པ་འདི་ཡིན་ཏེ༔ སྤྱོད་པ་འདི་ཡིན་འབྲས་བུ་འདི་ཉིད་ཡིན༔ བསྐྱེད་རིམ་འདིར་མཆིས་རྩ་རླུང་ཐིག་ལེ་འདི༔ ཞི་གནས་འདིར་མཆིས་ལྷག་མཐོང་ཟུང་
9
593

གཏེར་ ཚངས་དབྱངས་རྒྱ་མཚོའི་གསུང་། གསར།
འཇུག་འདི༔ རིམ་ལྔ་འདིར་མཆིས་སྦྱོར་བ་དྲུག་ཀྱང་མཆིས༔ རིམ་བཞི་འདིར་མཆིས་རིམ་གསུམ་འདི་ན་མཆིས༔ དབང་བཞི་འདིར་མཆིས་ལམ་བཞི་འདི་ན་
མཆིས༑ སྒྲིབ་བཞི་འདིས་སྤོང་འབྲས་བུ་སྐུ་བཞི་སྟེར༔ སྤྲོས་དང་སྤྲོས་མེད་མ་ལུས་འདིར་ཚང་བའི༔ ལམ་འདི་རྒྱལ་བ་ཀུན་གྱི་གསང་འདུས་ཡིན༔ བདེ་གཤེགས་
མ་ལུས་འདུས་པའི་ཡང་སྙིང་ཡིན༔ རང་བྱུང་ཡེ་ཤེས་རང་ཤར་སྟོན་པའི་ལམ༔ རྒྱུད་ལུང་མན་ངག་འདི་བཞིན་དམ་དུ་ཟུངས༔ ཞེས་གསུངས་པའང་། སྤྱིར་
བཀའ་བརྒྱད་རྣམ་གསུམ་དང༌། བྱེ་བྲག་ཐེག་པ་ཡོངས་རྫོགས་འདུས་ཤིང་རབ་འབྱམས་རྒྱལ་བའི་སྤྱི་སྒྲུབ་ཟབ་མོ། རྩ་གསུམ་བླ་མ་བཀའ་བརྒྱད་འདི་ཉིད་ཀྱི་
དགོངས་བཞིར་འདུག་ཅིང་དོན་དུ་བབས་པར་མངོན། ལྷག་པར་སྙིགས་མའི་དུས་འདིར་གཏེར་ཆོས་ཟབ་མོ་རྣམས་བྱིན་རླབས་དང་འགྲོ་དོན་ཆེ་བར་གསུངས་ཏེ།
དགོངས་འདུས་ལུང་བསྟན་བཀའ་རྒྱ་མ་ལས། ཇི་སྲིད་སངས་རྒྱས་བསྟན་པ་མ་རྫོགས་བར༔ དེ་སྲིད་གཏེར་གྱིས་འགྲོ་བ་དཔག་མེད་འདྲེན༔ དེ་ཕྱིར་གཏེར་ལ་
594

རྣམ་
ཉིས་བརྒྱ་ གོ་བརྒྱད་
བཤད།
།དད་དང་གུས་པར་གྱིས༔ དེ་ཡང་དྲང་དོན་ཡིན་གྱི་དེ་ལས་གཞན༔ བླ་མེད་ཐེག་ཆེན་སྙིང་པོའི་དོན་རྣམས་དང༔ གང་འབྲེལ་ཐམས་ཅད་
སངས་རྒྱས་འགྲུབ་པའི་ཕྱིར༔ འདི་གྲོལ་འདི་མ་གྲོལ་ཞེས་རྣམ་དབྱེ་བྲལ༔ འབྲེལ་ཚད་དོན་དང་ལྡན་ཞེས་དེ་ལ་བརྗོད༔ ཅེས་དང་། མ་གཅིག་ཡེ་ཤེས་མཚོ་རྒྱལ་
གྱི་ཞལ་ནས༔ མ་འོངས་གཏེར་ལ་མོས་པའི་གང་ཟག་ཀུན༔ དེང་སང་གུ་རུའི་ཞལ་མཐོང་སྨོན་ལམ་གདབ༔ ཐམས་ཅད་ལས་ཅན་ཡིན་པས་དགའ་བ་སྒོམས༔
ཁོ་མོའི་ཚིག་འདི་རིན་ཆེན་གསེར་ལས་དཀོན༔ ཞེས་དང་། སྔ་མ་ལས། མདོར་ན་ཨོ་རྒྱན་ངས་བསྟན་ཆོས་རྣམས་ལ༔ གཞུང་བཞིན་སུ་དང་སུ་ཡིས་སྤྱོད་པ་
ཀུན༔ ཐམས་ཅད་ང་ཡི་སྤྲུལ་པ་ཡིན་པར་ངེས༔ ཕྱི་རབས་ཀུན་གྱི་ཡིད་གཉིས་ཐེ་ཚོམ་སྤོངས༔ གུས་པས་བཀུར་སྟི་ཕུ་དུད་འབྲེལ་པ་ཐོགས༔ ཞེས་དང་། དེ་
བས་ལས་སད་སྐལ་ལྡན་སྦྱང་པ་ཅན༔ འཆི་བ་དྲན་ན་གཏེར་ཆོས་ཉམས་སུ་ལོངས༔ ཚེ་གཅིག་ཐར་ལམ་ཐོབ་བོ་རྗེས་འཇུག་རྣམས༔ ཞེས་གསུངས་པ་ལྟར་རོ།། །
9
595

གཏེར་ ཚངས་དབྱངས་རྒྱ་མཚོའི་གསུང་། གསར།
། ཨོཾ་སྭ་སྟི། སྐུ་གསུམ་སྟོན་པའི་རྒྱལ་པོ་ཀུན་བཟང་གིས། །དམ་ཆོས་རྒྱལ་པོ་རྒྱུད་ལུང་མན་ངག་གསུམ། །དགོངས་བརྡ་སྙན་བརྒྱུད་རིག་འཛིན་བླ་མའི་ཚོགས། །
གཅིག་འདིས་ཨོ་རྒྱན་ཆེན་པོ་པད་འབྱུང་གིས། །ཐུགས་བཅུད་ཟབ་མོ་རྩ་གསུམ་བཀའ་བརྒྱད་མཆོག །མ་བསླད་རྒྱུད་ལུང་མན་ངག་གཅིག་འདུས་ཏེ། །བསྐྱེད་
རྫོགས་དོན་འགྲེལ་རྣམ་བཤད་ཉི་མའི་དཀྱིལ། །བདག་དང་བདག་འདྲའི་བླུན་རྨོངས་གོ་བདེའི་ཕྱིར། །འབད་ཅིང་རྩོལ་བས་བགྱིས་པའི་དགེ་བ་འདིས། །སྒྲུབ་སྡེའི་
སྙིང་པོ་མི་ནུབ་རྒྱུར་གྱུར་ནས། །བསྐལ་ཆེན་རྒྱ་མཚོའི་འགྲོ་བའི་དཔལ་གྱུར་ཏེ། །ཀུན་ཀྱང་རིག་འཛིན་རྣམ་བཞིའི་ལམ་བགྲོད་དེ། །ཀུན་བཟང་གདོད་མའི་ས་ལ་
སངས་རྒྱས་ཤོག ྃ །ཚེ་འདིར་དབང་བཅུའི་དངོས་གྲུབ་ཐོབ་གྱུར་ནས། །སྟོབས་བཅུ་མི་འཇིགས་ཀུན་བཟང་མངོན་གྱུར་ཅིག །བཀའ་འགྲེལ་རྒྱལ་བའི་དགོངས་པ་
མ་བསླད་པ། །བཀའ་སྲུང་དཔལ་མགོན་སྐུ་ལྔ་སྲས་ཡུམ་བཅས། །རང་བྱུང་རྒྱལ་མོ་མ་གཟའ་དམ་གསུམ་ལ། །གཉེར་དུ་གཏད་དོ་བྱ་ར་མ་གཡེལ་ཅིག །ལོག་སྲིད་
596

རྣམ་
ཉིས་བརྒྱ་ གོ་དགུ་བྱོན། བཤད།
།དམ་མེད་ཀུན་ལ་མ་ཤོར་ཅིག །སྐལ་ལྡན་བསྟན་འཛིན་སྐྱེས་བུའི་གྲོགས་མཛོད་ཅིག །མ་གཡེལ་གང་བཅོལ་ཕྲིན་ལས་མྱུར་དུ་
མཛོད༑ ། ཅེས་པ་འདི་ཡང་། བཀའ་བརྒྱད་རྣམ་གསུམ་གཙོར་གྱུར་རྒྱུད་ལུང་མན་ངག་སྤྱི་དང་། བྱེ་བྲག་རྩ་གསུམ་བླ་མ་བཀའ་བརྒྱད་ཀྱི་རྣམ་བཤད་ཀུན་གསལ་ཉི་མའི་དཀྱིལ་འཁོར་ཞེས་པ་འདི་ཡང་། གསང་རྫོགས་དང་མཐུན་ཆེ་བར་སྡེབ་སྟེ། རྩ་གསུམ་
བྲཧྨ་སྭ་ར་སཱ་ག་རས་བགྱིས་པ་ཡི་གེ་པ་ནི། ལུང་རྟོགས་རྒྱ་མཚོའི་དབང་